Publication: Magyar Közlöny
Issue: MK-1999-37 (Year: 1999, Number: 37)
Era: 1990-2004
Section: évi költségvetéséről szóló 1998. évi XC. törvény 33. §-ának
Paragraph Index: 132

5. A Kormány dr. Mojzes Imrét 1999. március 29-i hatállyal évszámkezelési kormánybiztossá nevezi ki. Részére az államtitkári juttatások teljes körét megállapítja. 5.1. A kormánybiztos szorosan együttműködik a védelmi igazgatási rendszerért felelős védelmi stratégiai és biztonságpolitikai politikai államtitkárral, a miniszterekkel és az ÁPV Rt.-vel. 5.2. A kormánybiztos és a védelmi stratégiai és biztonságpolitikai politikai államtitkár mellé operatív menedzsereket kell kinevezni. 5.3. A minisztériumoknál és az országos hatáskörű szerveknél a felkészülés szervezésével, felügyeletével — indokolt esetben függetlenített — évszámkezelési megbízottat vagy megbízottakat kell megbízni. 5.4. A feladatellátás konkrét elemeinek meghatározása érdekében a kormánybiztos monitorozó rendszert működtet, amelyhez a 2. pont szerinti ellenőrzésért felelősök információkat szolgáltatnak. Felelős: 2., 3. és 5.3. pontokért: az érintett miniszterek és az országos hatáskörű szervek vezetői 5.4. pontért: a kormánybiztos Határidő: azonnal és folyamatos III. rész HATÁROZATOK 1999/37. szám

Source: https://magyarkozlony.hu/hivatalos-lapok/07495e42ff09272fbddf6a17c3ad2f026c9004ca/dokumentumok/03ac7dc54d4ba8d0339db56a84ba8236a8f30ec2/letoltes